Hard Luck Street

Hard Luck Street er et norsk rock’n’roll /punk -band fra Oslo. De startet våren 2009, og har hatt en rekke utskiftninger i besetningen, men består siden 2015 av Tarjei Foshaug (Strange? Gentle) (vokal), David Egeland (gitar), Jørgen Henriksen (gitar), Tore Kneppen (bass) og  Morten «Morphine» Pisani (trommer). Det er primært Foshaug som skriver tekstene. Bandet har uttalt at de er inspirert av rock, punk, folk, blues, country og metal.

Hard Luck Street har gitt ut to album.

Historikk 

Bandet ble opprinnelig dannet forsommeren 2009 av Tarjei Foshaug, David Egeland og The Gambler etter at Foshaug hadde forlatt glam-punk-bandet Trashcan Darlings som ble oppløst i 2008. Etter flere øvinger og auditions ble besetningen endelig med Åsmund Stensløkken på gitar og Seppo Steggell på trommer. De spilte sin første konsert på Grand Hotel i Flekkefjord 8. mai 2010, sammen med bl.a The Last Rock 'N' Roll Band

Debutsingelen Valley of Fear ble innspilt høsten 2010 ved Urban Sound studio og produsert av Jock Loveband som tidligere hadde jobbet med artister som The Stranglers, David Gilmour and Madrugada.  Singelen ble sluppet i januar 2011. Seppo forlot bandet etter at singelen var ferdig innspilt og ble erstattet av Morten «Morphine» Pisani. Bandet hadde slippefest rundt et bord på Elm Street Rock Cafe hvor de byttet singler i pils og sigaretter.

I 2011 spilte Hard Luck Street en rekke konserter og festivaler og varmet dessuten opp for band som The Boys (U.K.) og The Jim Jones Revue (U.K.).

I desember samme år slapp de E.P.n ‘On The Run To Maybeland’ som var innspilt i Laidback Studios og produsert i samarbeid med deres fremtidige gitarist, Jørgen Henriksen. De hadde nok en gang slippefest, denne gangen med konsert, på Elm Street Rock Cafe.

I 2012 fortsatte Hard Luck Street å spille live. De gjorde blant annet flere konserter i England. Videre deltok de også på en miniturne med The Boys (U.K.).  Høsten 2012 ble The Gambler erstattet av BatsMats før de i februar 2013 dro på turne i Tyskland.

Høsten 2013 begynte de arbeidet på sin første full-lengder. Dette skulle vise seg å bli en strabasiøs affære. Til tross for at bandet ikke hadde noe budsjett eller selskap i ryggen valgte de spille inn et dobbeltalbum. Underveis i prosessen forlot både Åsmund Stensløkken og BatsMats bandet for å bli erstattet av henholdsvis Jørgen Henriksen og Tore Kneppen.

Dobbeltalbumet Mosaics – Exile on Hard Luck Street ble omsider sluppet 1 mai 2015 på det tyske plateselskapet East Side Records som tidligere hadde jobbet med Trashcan Darlings. Albumet inneholdt 20 låter og hadde gjesteopptredener fra blant andre Petter Pogo og Bendik Brænne. I forbindelse med utgivelsen arrangerte bandet lyttefest på Mr. Pizza på Torshov.

De neste par årene turnerte de Mosaics-materialet med konserter i Norge og Sverige. De dro dessuten på turneer med Duncan Reid and The Big Heads (U.K.) og For the Love of Ivy og spilte på festivaler som Kanalrock, Norway Rock Festival, Rock the Boat, Odal Rock Festival, Sandvika Rock Festival og flere.

Hard Luck Street slapp i disse årene kun singler og kun digitalt; Another Pretty Lie to Die For (2016), Eternal Summer (2017) og Eternal fall (2018).

Sommeren 2019 spilte de inn sitt andre album Darker Days i Music-A-Matic Studios i Gøteborg. Plata ble produsert av Chips Kiesbye (Sator/Thåstrøm) og tekniker var Henryk Lipp. De har tidligere produsert plater for blant andre The Hellacopters, Nomads, Michael Monroe og mange andre. Den første singelen Saturday Stray Cat Revolution ble sluppet i november samme år. I den forbindelse slapp de også sin første offisielle musikkvideo. Den ble filmet og satt sammen av Gunnar Knutsen fra Tumblewine Films. I februar 2020 fulgte de opp med singelen Ghost Train.

Albumet Darker Days ble utgitt på streamingtjenester 7. april 2020 og på vinyl noen uker etter. Grunnet den pågående Covid-19-pandemien er det ikke satt opp noen turne i forbindelse med albumslippet.

I 2021 ga bandet ut en singel med en tredje Eternal-låt, med tittelen Eternal Winter og året etter fulgte de opp med singelen Just Another Story som nok en gang var produsert av Chips Kiesbye med Henryk Lipp som tekniker. Høsten 2022 slapp de de singelen Mary Ellen Jones som var en cover av Gary Holton og Casino Steel med sistnevnte med på gjestevokal.

Exile from Christmas 

Siden desember 2015 har Hard Luck Street gjort tradisjon av å spille en romjulskonsert 30. desember hvor de inviterer venner, dj’s og musikere til å spille favoritter og feire året. Disse arrangementet som siden 2016 har blitt gjennomført på Aye Aye Club i Oslo. Showene er svært populære og har hatt fulle hus hvert år.

Gjester

2015  
 Petter Baarli (Backstreet Girls, Valentourettes m.fl)
 Ulrik Løsch Dannebrog (For the love of Ivy) 
 Paul-Ronney Angel (The Urban Voodoo Machine) 
 DJ: Gunslinger

2016 
 Eivind Staxrud (Raga Rockers, Los Plantronics)
 Marit Brovik (Dømt) 
 Paul Collins (Paul Collins Beat) 
 Christ Bjørndalen (The Stookers, Fake Females m.fl.)
 DJ: Gunslinger

2017 

 Mona Halvorsen (Medusa)
 Ivar Nikolaisen (Kvelertak, The Good, the Bad and the Zugly) 
 Akke Glomstad (Cockroach Clan) 
 DJ: Signor Havn

2018 

 Jørun Vålandsmyr (Country Heroes m. fl.)
 Chris Damien Doll (Trashcan Darlings, Ronny Pøbel m.fl.)
 Paul-Ronney Angel (The Urban Voodoo Machine) 
 Ingvild Hammer (Lost Luggage, Suzy Dahl m.fl.)
 DJs: The Love Hearts

2019 

 Bjørn Müller (Backstreet Girls, Z-Off m.fl.)
 Paul-Ronney Angel (The Urban Voodoo Machine) 
 Paulie Vercouteren (Razorbats, Virginia Hill) 
 DJs: Gunslinger + Suzie
2020/21

Dette showet ble avlyst i 2020 og igjen i 2021, på grunn av Covid 19-pandemien. Konserten ble endelig gjennomført i februar 2022 under tittelen "Rock 'n Roll Ressurection".

 Petter Baarli (Backstreet Girls, Valentourettes m.fl.)
 Silje Hope (Cocktail Slippers)
 Marius Kromvoll (Quarter Wolf)
 DJ: Signor Havn

Medlemmer 

 Tarjei Foshaug/ Strange? Gentle: vokal, akustisk gitar, perkusjon (2009–)
 David Egeland: gitar, bass, kor (2009–)
 Jørgen Henriksen: gitar, kor, akustisk gitar, piano, munnspill, perkusjon, banjo, tamburin (2013–)
 Morten ‘Morphine’ Pisani: trommer, perkusjon, kor (2011–)
 Tore Kneppen: bass (2015–)

Tidligere medlemmer 

 Åsmund Stensløkken: gitar, vokal (2009-2013)
 The Gambler: bass (2009-2012)
 BatsMats: bass (2012-2015)
 Seppo Steggell: trommer (2009-2011)

Diskografi 

 Singler

 2011: Valley Of Fear
 2014: Strength Of Heart
 2016: Another Pretty Lie to Die For
 2017: Eternal Summer
 2018: Eternal Fall
 2019: Saturday Stray Cat Revolution
 2021: Eternal Winter
 2022: Just Another Story/Hell is other People
 2022: Mary Ellen Jones – med Casino Steel

 EP

 2011: On The Run To Maybeland

 Album

 2015: Mosaics – Exile on Hard Luck Street (dobbeltalbum)
 2020: Darker Days

Deltar på
 2015: Ensom I Kveld – Sannhet På Boks : En Hyllest Til Raga Rockers
 2015: Mainstream Summer - Deaf Before Compromise..... A Volumen Brutale Tribute To Backstreet Girls

Referanser

Eksterne lenker 
 

Norske punkband